Ebeltafa India (suterot)

Ebeltafa India tir berpot ke Jules Verne sanegayan bak 1877, tis tana karba ke Yona zultafa koyara nevatum.

 Vildeks 
Koe puskeyeno yeldaxo ke Aberfoyle koe Skota, Simon Ford guazafe ikaokilikye is kurenikya is nazbeye wan blid. Arti sanda radimi budera va kawaxo, James Starr dritik tis savsaf gadesik va staksa ke Ford denon kazawar : « Ede Starr W-ye ko Dochart kela ke yeldaxo co lapir, pune va dulapaca co mbi di kogoler... » Voxazen arti konak bartiv, toleafa twa mesugdayana : « Pira ke dritik re titir mefavlafa kiren twa ke Ford re tir mukodiskafa. » James Starr zo evodapar numaze ko Aberfoyle dere mallakir. Bak worara va savsafa lupaxa, pisonasa yovara is divulafa wica sokid.

Wori, Simon Ford va cugunaykaf femint en al kosmar ! Voxen dimlanira re me rotir ! Ardova al zo riyur lizo Starr is Ford is kurenya is nazbeye al anjeyed : koe kawaxo tid kobudeyen ! Ebeltafa India tir gralomyesa stuva dem jonkaf fiuk.

 Koredik 
 James Starr : 55-dafe skotikye, dritik is savsaf gadesik va yeldaxo ke Aberfoyle.
 Harry Ford : 25-dafe, nazbeikye ke Simon Ford isu Madge. Va blira titon ice kawoda do gadikeem al kiblar.
 Simon Ford : 65-dafe, savsafe ikaokilikye koe yeldaxo. Va Dochart kela meviele al bulur.
 Madge Ford : kurenikya ke Simon.
 Nell : 15-dafe iku 16-dafe. Veynazbeikya ke Silfax, va rumeugal koe titsuyaxo do veygadye is bugimoda tiskiyir.
 Jack Ryan : 25-dafe, nikye ke Harry Ford. Tir broyepese.
 Silfax : savsafe dulkotesikye ke yeldaxo ke Aberfoyle, volokik dure dositan gan bugimoda, veygadik va Nell.
 W- Elphiston : taneagadesikye va "Royal Institution" kizey, dokobasik va James Starr.
 Bugimoda : zveri digini gan Silfax.

 Yunkexa 
Konaka yunkexa va berpotam, koe xantofa piskura, 1877

 Dere rupel 
 Jules Verne' : Francavaf suterotik ( 1828-1905 )
 (fr) Ebeltafa India, dene Wikisource'' 

 Vuestexa 


Ebeltafa India
Ebeltafa India
Ebeltafa India
Ebeltafa India
Ebeltafa India